ফিলিস্তিনের পথে আবারও বাংলাদেশিদের উপহার‌
ফিলিস্তিনের গাজাবাসীদের জন্য আবারও উপহার পাঠাল বাংলাদেশিরা।
আজ সোমবার বিভিন্ন দেশের ৯০টি লরি বহরে লাল-সবুজের পতাকা ও আশ ফাউন্ডেশনের ব্যানার টানানো একটি লরি আল আজহার বিশ্ববিদ্যালয় ও রেড ক্রিসেন্টের মাধ্যমে রাফার উদ্দেশে যাত্রা করে।
আশ ফাউন্ডেশন পাঠানো বাংলাদেশের মানুষের দেওয়া উপহার সামগ্রীর মধ্যে রয়েছে ১২ হাজার বিশুদ্ধ পানির বোতল, জরুরি খাদ্যসামগ্রী, ২১০টি ফুড প্যাকেজ।
রেড ক্রিসেন্টের মাধ্যমে শিগগির এসব সামগ্রী গাজার বিভিন্ন ক্যাম্পে বিতরণ করা হবে।‌
আশ ফাউন্ডেশনের সভাপতি ও আলহাজ্ব শামসুল হক ফাউন্ডেশনের চেয়ারম্যান প্রকৌশলী মুহাম্মদ নাছির উদ্দিন বলেন, আজ বিভিন্ন দেশের পাশাপাশি বাংলাদেশের মানুষের দেওয়া উপহার পাঠানো হয়েছে। এগুলো শিগগির গাজাবাসীর কাছে পৌঁছাবে।
নাছির উদ্দিন আরও বলেন, উত্তর গাজা, রাফা ও খান ইউনিসের বিভিন্ন ক্যাম্পে খাবার পানি ও টয়লেটের সংকট রয়েছে। আশ ফাউন্ডেশন এবার ফিলিস্তিনের নিবন্ধিত সংস্থার সঙ্গে বিশুদ্ধ পানির জন্য ট্যাংক স্থাপন ও টয়লেট নির্মাণ প্রকল্প হাতে নিয়েছে।

ফিলিস্তিনের গাজাবাসীদের জন্য আবারও উপহার পাঠাল বাংলাদেশিরা।